****

 **REPUBLIKA HRVATSKA
KRAPINSKO-ZAGORSKA ŽUPANIJA**

 **Ž U P A N**

KLASA:

URBROJ:

Krapina,

Na temelju Programa usluga poslovne podrške poduzetnicima Krapinsko- zagorske županije („Službeni glasnik Krapinsko- zagorske županije“, broj: 46/19 i 7/22), članka 32. Statuta Krapinsko- zagorske županije („Službeni glasnik Krapinsko-zagorske županije“, broj: 13/01., 5/06., 14/09., 11/13., 13/18., 5/20., 10/21 i 15/21.-pročišćeni tekst)) župan Krapinsko- zagorske županije donosi

**PRAVILNIK**

**o korištenju usluga Poslovno tehnološkog inkubatora Krapinsko- zagorske županije**

Sadržaj

[1. TEMELJNI POJMOVI 3](#_Toc33610149)

[2. ELEMENTI INFRASTRUKTURNE POTPORE 4](#_Toc33610150)

[2.1. Korištenje inkubacijskih prostora 4](#_Toc33610151)

[2.2. Korištenje višenamjenske dvorane 5](#_Toc33610152)

[2.3. Korištenje inovativnog laboratorija 6](#_Toc33610153)

[2.4. Coworking prostor 6](#_Toc33610154)

[2.5. Edukacijski prostori 7](#_Toc33610155)

[2.6. Zajedničke prostorije 7](#_Toc33610156)

[2.7. Sala za sastanke 7](#_Toc33610157)

[3. ELEMENTI ORGANIZACIJSKE POTPORE 9](#_Toc33610158)

[4. VIRTUALNI INKUBATOR 9](#_Toc33610159)

[5. POTPORE ZA SUBVENCIONIRANO KORIŠTENJE INKUBACIJSKIH PROSTORA 10](#_Toc33610160)

[5.1. Iznos potpore 10](#_Toc33610161)

[5.2. Zbrajanje potpora 11](#_Toc33610162)

[5.3. Obveze Korisnika potpora 12](#_Toc33610163)

[5.4. Obveze Krapinsko-zagorske županije 12](#_Toc33610164)

[5.5. Dodjela potpore 12](#_Toc33610165)

[6. PRAVILA KORIŠTENJA INKUBACIJSKIH, EDUKACIJSKO-TEHNOLOŠKIH, ZAJEDNIČKIH I OSTALIH PROSTORA 12](#_Toc33610166)

[7. PRIJAVA ZA KORIŠTENJE USLUGA POSLOVNO TEHNOLOŠKOG INKUBATORA 13](#_Toc33610167)

[8. KRITERIJI PRIHVATLJIVOSTI PONUDITELJA 14](#_Toc33610168)

[8.1. Administrativni kriteriji 15](#_Toc33610169)

[8.2. Kriterij kvalitete tima 16](#_Toc33610170)

[8.3. Kriterij inovativnosti 16](#_Toc33610171)

[8.4. Kriterij tržišnog potencijala 17](#_Toc33610172)

[9. KORISNICI USLUGA 18](#_Toc33610173)

[9.1. Obveze korisnika usluga 18](#_Toc33610174)

[9.2. Unapređenje i razvoj poslovanja korisnika usluga 19](#_Toc33610175)

[9.3. Izlazak korisnika usluga iz Inkubatora 19](#_Toc33610176)

[9.4. Prekid članstva 20](#_Toc33610177)

[10. ZAVRŠNE ODREDBE 20](#_Toc33610178)

**UVOD**

Jedan od posebnih ciljeva iz 5 prioritetnih područja u Planu razvoja Krapinsko-zagorske županije za razdoblje do 2027. godine (Cilj 1, Plan razvoja Krapinsko-zagorske županije) je jačanje konkurentnosti i poticanje održivog i inovativnog gospodarstva. U smislu ostvarenja navedenog cilja, Županijska skupština Krapinsko-zagorske županije usvojila je Program usluga poslovne podrške poduzetnicima Krapinsko-zagorske županije („Službeni glasnik Krapinsko- zagorske županije“, broj 46/19 i 7/22, dalje u tekstu: Program) sa primarnim ciljem podrške poduzetnika, poduzetnika početnika te poduzetnika u fazama rasta i razvoja.

Sukladno Programu modeli potpore su infrastrukturna i organizacijska potpora te edukacija, internalizacija i mentorstvo. Navedene usluge kreirane su temeljem detektiranih potreba kvalitetnog poduzetničkog ekosustava.

Kao jedan od važnih alata za razvoj poduzetništva je Poslovno tehnološki inkubator Krapinsko-zagorske županije (u daljnjem tekstu: Inkubator) potporna poduzetnička infrastruktura s ciljem poticanja poduzetništva i jačanja konkurentnosti poduzetnika na području Krapinsko-zagorske županije.

Takva infrastruktura uz uspostavu inkubacijskih prostora za poduzetnike početnike u proizvodnom i uslužnom sektoru, višenamjenske dvorane, co working prostor, zajednički prostor, podrazumijeva i razvoj edukacijsko-tehnološkog prostora sa Centrom za robotiku i novim tehnologijama te Inovativnog laboratorija koji će zajedno pružati podršku poduzetnicima u razvoju novih proizvodnih linija pomoću visoke tehnologije, ali i edukaciju učenika i studenata te poticati cjeloživotno obrazovanje.

Kroz Inkubator utjecati će se na socio-ekonomsko okruženje kroz dostizanje očekivanih rezultata:

* ubrzani razvoj poduzetništva;
* bolji rezultati preživljavanja novih poduzetnika u prvim godinama poslovanja;
* razvijanje proizvodnje novih proizvoda;
* razvijanje inovativnosti lokalnog gospodarstva;
* bolje umrežavanje poduzetnika;
* poboljšanje opće investicijske klime;
* povećanje zaposlenosti.

Ovim Pravilnikom o korištenju usluga Poslovno tehnološkog inkubatora Krapinsko-zagorske županije (u daljnjem tekstu: Pravilnik) određuju se i definiraju usluge Inkubatora, institucijski okvir pružanja institucionalne i organizacijske potpore te kriteriji koje moraju zadovoljiti ponuditelji za korištenje usluga.

# **TEMELJNI POJMOVI**

**PROGRAM USLUGA POSLOVNE PODRŠKE PODUZETNICIMA KRAPINSKO-ZAGORSKE ŽUPANIJE**

Temeljni program Krapinsko-zagorske županije kojim se određuju i pobliže definiraju oblici potpore, institucijski okvir pružanja potpore te kriteriji koje moraju zadovoljiti korisnici potpora. Program je usvojen na 17. sjednici Skupštine Krapinsko-zagorske županije održane 7. studenog 2019. godine. , te su njegove izmjene i dopune usvojene na 6. sjednici održane 11. ožujka 2022. godine.

**VLASNIK INFRASTRUKTURE**

Vlasnik infrastrukture je Krapinsko-zagorska županija.

**OPERATER INFRASTRUKTURE**

Operater infrastrukture je poduzetnička potporna institucija - Poduzetnički centar Krapinsko-zagorske županije d.o.o. kojoj je vlasnik infrastrukture dodijelio na upravljanje infrastrukturu (u daljnjem tekstu: Operater).

**REGEA**
Poduzetnička potporna institucija koja je kao član mreže mentora ovlaštena koristiti prostore Poslovno tehnološkog inkubatora radi pružanja usluge savjetovanja poduzetnika i svih ostalih zainteresiranih u sferi energetike i energetske učinkovitosti

**PODUZETNIK POČETNIK**

Poduzetnik početnik je poduzetnik koji je u vrijeme podnošenja Prijave za korištenje infrastrukturne potpore upisan u odgovarajući registar (obrtni, sudski registar i dr.) najviše do 3 godine.

Poduzetnikom početnikom smatraju se i osobe koje nisu registrirale djelatnost, ali namjeravaju obaviti registraciju u roku od 1 mjesec od primitka Odluke o odobrenju davanja u zakup inkubacijskog prostora.

**PODUZETNIK INOVATOR**

Poduzetnik Inovator je pojedinac ili poslovni subjekt koji ima razvijen proizvod/uslugu/tehnologiju za koju je ishodio zaštitu industrijskog vlasništva (žig, patent, dizajn) u Republici Hrvatskoj i/ili inozemstvu ili nije ishodio zaštitu industrijskog vlasništva, ali je za inovativni proizvod/uslugu/tehnologiju nagrađen na izložbama i sajmovima inovacija.

**PODUZETNIK**

Poduzetnici su svi poslovni subjekti- mikro, mali i srednji subjekti malog gospodarstva sukladno Zakonu o poticanju razvoja malog gospodarstva, NN [29/02](http://www.zakon.hr/cms.htm?id=382), [63/07](http://www.zakon.hr/cms.htm?id=383), [53/12](http://www.zakon.hr/cms.htm?id=384), [56/13](http://www.zakon.hr/cms.htm?id=385), [121/16](http://www.zakon.hr/cms.htm?id=17725), na snazi od 31. prosinca 2016. godine.

# **ELEMENTI INFRASTRUKTURNE POTPORE**

Infrastrukturna potpora obuhvaća osiguravanje prostora za rad sa adekvatnim i komplementarnim popratnim sadržajima korisnicima Programa u poduzetničkoj potpornoj infrastrukturi – Inkubatoru s lokacijom u Krapini i lokacijom u Zaboku.

Ukupna površina Inkubatora u Krapini je 2.041 m2. Zgrada Inkubatora je bez barijera u kretanju osoba smanjene pokretljivosti. Dizalo je funkcionalno i kao invalidsko i evakuacijsko.

Korisnicima inkubacijskih prostora na raspolaganju su 42 parkirna mjesta, od čega su tri mjesta za osobe s invaliditetom.

Inkubator je opremljen sustavom kontrole pristupa i videonadzorom.

Ukupna površina Inkubatora u Zaboku je 100,64 m2. Inkubacijski prostori nalaze se u potkrovlju Energetskog centra Bračak. Korisnicima inkubacijskog prostora na raspolaganju je 5 parkirnih mjesta. Inkubator je opremljen sustavom kontrole pristupa i videonadzorom.

Infrastrukturna potpora sastoji se od sljedećih elemenata:

## **2.1. Korištenje inkubacijskih prostora u Krapini**

Inkubacijski prostori su podijeljeni u dvije grupe prema namjeni korištenja prostora. Jedna grupa su prostori namijenjeni za proizvodne djelatnosti i nalaze se prizemlju objekta, a drugu grupu čine prostori namijenjeni za uslužne djelatnosti i nalaze se na 1. katu objekta.

**Prostori za proizvodne djelatnosti:**

* 5 inkubacijskih prostora;
* prilagođeni tehnički i tehnološki za smještaj manjeg proizvodnog pogona sa strojevima;
* postoji razvod strujne mreže, industrijski podovi, zasebni kolni ulaz s industrijskim rolo vratima;
* osigurana osnovna uredska oprema što uključuje uredski stol i stolicu, ladičar, koš za smeće te vješalicu;
* razvod i priključak Internet i telekomunikacijske mreže, telefonski aparat te portafon sustav.

Tabela kvadrata inkubacijskih prostora u prizemlju:

|  |  |  |  |
| --- | --- | --- | --- |
| 1. | Inkubacijski prostor  | P 1 | 171,30 m2 |
| 2. | Inkubacijski prostor  | P 2 | 97,95 m2 |
| 3. | Inkubacijski prostor  | P 3 | 52,08 m2 |
| 4. | Inkubacijski prostor  | P 4 | 47,70 m2 |
| 5.  | Inkubacijski prostor  | P 5 | 49,27 m2 |

Puna cijena zakupa prostora je 30,40 kn/m2 + PDV. Korisnici koji se bave proizvodnom djelatnošću prostore u prizemlju mogu koristiti maksimalno 5 godina od godine ulaska u prostor pri čemu prve tri godine imaju pravo na subvencionirani trošak zakupa i to:

* 75% subvencije na cijenu u prvoj godini;
* 50% subvencije na cijenu u drugoj godini;
* 25% subvencije na cijenu u trećoj godini;
* trošak zakupa u četvrtoj i petoj godini podmiruju u punom iznosu tržišne cijene.

**Prostori za uslužne djelatnosti / uredski prostori:**

* 8 inkubacijskih prostora;
* zaseban ulaz te osigurana osnovna uredska oprema što uključuje uredski stol i stolicu, ladičar, koš za smeće te vješalicu;
* razvod i priključak Internet i telekomunikacijske mreže, telefonski aparat te portafon sustav.

Tabela kvadrata inkubacijskih prostora na prvom katu:

|  |  |  |  |
| --- | --- | --- | --- |
| 1. | Inkubacijski prostor  | U 1 | 27,63 m2 |
| 2. | Inkubacijski prostor  | U 2 | 38,32 m2 |
| 3. | Inkubacijski prostor  | U 3 | 42,78 m2 |
| 4. | Inkubacijski prostor  | U 4 | 37,11 m2 |
| 5. | Inkubacijski prostor  | U 5 | 36,76 m2 |
| 6. | Inkubacijski prostor  | U 6 | 35,56 m2 |
| 7. | Inkubacijski prostor  | U 7 | 35,52 m2 |
| 8. | Inkubacijski prostor  | U 8 | 49,46 m2 |

Cijena zakupa prostora iznosi 38kn/m 2 + PDV. Korisnici koji se bave uslužnom djelatnošću prostore na prvom katu mogu koristiti maksimalno 3 godine od trenutka ulaska u prostor pri čemu sve 3 godine imaju pravo na subvencionirani trošak zakupa i to:

* 75% subvencije na cijenu u prvoj godini;
* 50% subvencije na cijenu u drugoj godini;
* 25% subvencije na cijenu u trećoj godini.

**Korisnici inkubacijskih prostora (zakupnici) osim zakupnine plaćaju režijske troškove zakupljenog prostora: troškove za električnu i toplinsku energiju te potrošnju vode i ostala davanja razmjerno udjelu zakupljenog prostora prema površini zajedničkih prostora Inkubatora u skladu sa važećim propisima (režijski troškovi).**

**Troškove iz prethodnog stavka Zakupnici snose za prostore koji su im dodijeljeni na korištenje, te za zajedničke prostore Inkubatora sukladno kriterijima određenim odlukom Operatera. Obaveza minimalnog korištenja poslovnog prostora (proizvodnog ili uslužnog) je 6 mjeseci od ulaska u prostor, u protivnom Korisnik je dužan vratiti ukupan iznos dotad dodijeljene mu potpore.**

## 2.2. Korištenje višenamjenske dvorane u Krapini

Prostor predviđen za održavanje različitih edukacija, konferencija, prezentacija te ostalih oblika okupljanja. Ukupna površina višenamjenske dvorene je 168,53 m2. Prema potrebama korisnika, mogućnosti su korištenja cijelog prostora ili dijela. Podjela prostora uz akustičnu pregradu omogućuje nesmetano korištenje svakog dijela prostora za različite događaje. Opremljeno je sa pametnom pločom te računalom. Ukupni kapacitet dvorane je maksimalno 150 osoba.

Operater Inkubatora će voditi kalendar korištenja prostora. Korisnicima virtualnog inkubatora višenamjenska dvorana će biti dostupna uz prethodnu rezervaciju na on-line modulu virtualnog inkubatora.

Dvorana će se iznajmljivati po tržišnoj cijeni od 250 kn/sat + PDV.

## 2.3. Korištenje inovativnog laboratorija u Krapini

Inovativni laboratorij je kreativan prostor za stvaranje kreativnog poduzetničkog okruženja koji će osnaživati poduzetnike za uvođenje inovacija u svoje poslovanje pružanjem potrebne infrastrukture.

Opremljen uredskom opremom (stolovi, stolice) i računalnom opremom (računala, programski paketi za razvoj i oblikovanje novih proizvoda), Internet mrežom dostupnom korisnicima, poduzetnicima, učenicima, studentima, korisnicima virtualnog inkubatora za simulacije rada robota, programiranje i razvijanje novih proizvoda uz pomoć programskih paketa.

## 2.4. Coworking prostor u Krapini

Kreativan prostor za dnevni/tjedni/mjesečni najam radnog stola za rad i povezivanje kreativaca u stvaranju i kreiranju poduzetničkih ideja i pothvata uz pristup virtualnom inkubatoru.

Coworking prostor iznajmljivati će se kroz unaprijed utvrđene pakete:

|  |
| --- |
| Full time office – 1.350,00 kn/mj + PDV |
|  |
| Korištenje uvijek istog radnog stola i interneta na mjesečnoj bazi bez ograničenjaKorištenje ladičara na zaključavanjeMogućnost korištenja čajne kuhinje30% popusta na korištenje višenamjenske dvorane uz prethodnu rezervaciju termina 30% popusta na edukacijske događajeZaprimanje pošteMogućnost prijave adrese kao adrese tvrtkeDo 2 h/mjesečno korištenje višenamjenske dvorane bez troškova uz prethodnu rezervaciju termina Dodatan popust od 10% za ugovor na šest mjeseci Dodatan popust od 15% za ugovor na 12 mjeseci |
|  |
| Basic office –750,00 kn/mj + PDV |
|  |
| Korištenje slobodnog radnog stola i interneta na mjesečnoj bazi bez ograničenja (stol je zagarantiran)Mogućnost korištenja čajne kuhinje20% popusta na korištenje višenamjenske dvorane uz prethodnu rezervaciju termina 20% popusta na edukacijske događaje Dodatan popust od 10% za ugovor na 12 mjeseci |
|  |
| Periodic office – 80,00 kn dnevno + PDV |
|  |
| Korištenje slobodnog radnog stola i interneta na dnevnoj bazi bez ograničenja (stol nije zagarantiran)Mogućnost korištenja čajne kuhinjePopust 10% na korištenje višenamjenske dvorane uz prethodnu rezervaciju termina Popust 10% na edukacijske događaje |
|  |
| Team office dogovara se direktno s korisnikom ovisno o potrebi |
|  |

## 2.5. Edukacijski prostori u Krapini

Prostori osigurani za permanentnu edukaciju. Ukupna površina edukacijskih prostora u prizemlju i prvom katu iznosi 247,97 m2.

Edukacijski prostori obuhvaćaju u prizemlju prostor edukacijsko-tehnološke namjene te na prvom katu inovativni laboratorij.

Edukacijsko-tehnološki prostor odnosi se na dvije prostorije u prizemlju ukupne površine od 207,4 m2.

Prilagođen tehnički i tehnološki za smještaj Centra za robotiku i novih tehnologija - razvod strujne mreže, industrijski podovi, zasebni kolni ulaz s industrijskim rolo vratima, uredska oprema.

Inovativni laboratorij koji je smješten na prvom katu Inkubatora je površine je 40,57 m2.. Ovaj prostor iskoristit će se kao co workingprostor za ostale zainteresirane dionike.

Trošak zakupa edukacijsko-tehnoloških prostora iznosi 30,40 kuna/m2 + PDV.

**Korisnik (zakupnik) edukacijsko-tehnološkog prostora osim zakupnine plaća režijske troškove zakupljenog prostora: troškove za električnu i toplinsku energiju te potrošnju vode i ostala davanja razmjerno udjelu zakupljenog prostora prema površini zajedničkih prostora Inkubatora u skladu sa važećim propisima (režijski troškovi).**

**Troškove iz prethodnog stavka Zakupnik snosi za prostor koji mu je dodijeljen na korištenje, te za zajedničke prostore Inkubatora sukladno kriterijima određenim odlukom Operatera.**

## 2.6. Zajedničke prostorije u Krapini

Ukupna površina zajedničkih prostorija u prizemlju, prvom i drugom katu iznosi 322,66 m*2*.

U prizemlju Inkubatora, zajedničke prostorije se odnose na: sanitarije za žene i muškarce te osobe s invaliditetom, čajnu kuhinju, garderobu za muškarce i žene te tehničku prostoriju (tehnička priprema rada) - ukupno 41m*2*. Korištenje zajedničkih prostorija obuhvaćeno je cijenom zakupa prostora.

Na prvom katu zajedničke prostorije obuhvaćaju višenamjensku dvoranu, prostoriju za fotokopiranje i fotokopirnog stroja, čajnu kuhinju te sanitarije. Korištenje prostorije za fotokopiranje i fotokopirnog stroja, čajne kuhinje, terase i sanitarija te korištenje višenamjenske dvorane **do 3 puta mjesečno** dostupno je bez dodatne naknade za korisnike Inkubatora.

## 2.7. Sala za sastanke u Krapini

Prostor adekvatan za manje edukativne događaje, prezentacije te sastanke. Prostor se nalazi na 2. katu objekta.

## **2.8. Korištenje inkubacijskih prostora u Zaboku**

Inkubacijski prostori za uslužne djelatnosti nalaze se u potkrovlju i ukupne su površine 100,64 m2 . Podijeljeni su u 5 prostorija.

Tabela kvadrata inkubacijskih prostora:

|  |  |  |  |
| --- | --- | --- | --- |
| 1. | Inkubacijski prostor  | Z 1 | 16,96 m2 |
| 2. | Inkubacijski prostor  | Z 2 | 17,18 m2 |
| 3. | Inkubacijski prostor  | Z 3 | 12,50 m2 |
| 4. | Inkubacijski prostor  | Z 4 | 24,06 m2 |
| 5. | Inkubacijski prostor  | Z 5 | 29,94 m2 |

* osigurana osnovna uredska oprema što uključuje uredski stol i stolicu, ladičar, koš za smeće te vješalicu;
* razvod i priključak Internet i telekomunikacijske mreže, telefonski aparat te portafon sustav.

U slučaju potrebe veće površine, moguće je iznajmiti više ureda. Svaki ured ima zaseban ulaz iz prostora same zgrade. Inkubacijski prostori namijenjeni su prvenstveno za neproizvodne (uslužne) djelatnosti te je koncept prostora u potpunosti prilagođen za pružanje usluga (razvod Internet mreže, telefonija i sl.). Cijena zakupa prostora je 38,00 kn/m2 plus PDV. Korisnici koji se bave uslužnom djelatnošću inkubacijske prostore mogu koristiti maksimalno 3 godine od trenutka ulaska u prostor pri čemu sve 3 godine imaju pravo na subvencionirani trošak zakupa i to:

* 75% subvencije na cijenu u prvoj godini;
* 50% subvencije na cijenu u drugoj godini;
* 25% subvencije na cijenu u trećoj godini.

Korisnici inkubacijskih prostora (zakupnici) osim zakupnine plaćaju režijske troškove zakupljenog prostora: troškove za električnu i toplinsku energiju te potrošnju vode i ostala davanja razmjerno udjelu zakupljenog prostora prema površini zajedničkih prostora Inkubatora u skladu sa važećim propisima (režijski troškovi).

Troškove iz prethodnog stavka Zakupnici snose za prostore koji su im dodijeljeni na korištenje, te za zajedničke prostore Inkubatora sukladno kriterijima određenim odlukom Operatera. **Obaveza minimalnog korištenja poslovnog prostora (proizvodnog ili uslužnog) je 6 mjeseci od ulaska u prostor, u protivnom Korisnik je dužan vratiti ukupan iznos dotad dodijeljene mu potpore.**

## 2.9. Zajedničke prostorije u Zaboku

Ukupna površina zajedničkih prostorija u potkrovlju iznosi 28,23 m2 te obuhvaća:

* + - 1. Čajnu kuhinju
			2. Sanitarije (muške i ženske)
			3. Spremište
			4. Salu za sastanke.

Korisnici inkubatora u Zaboku imaju mogućnost koristiti i višenamjenske dvorane u prostoru u Zaboku uz prethodnu najavu **do 3 puta mjesečno** bez dodatne naknade.

# **ELEMENTI ORGANIZACIJSKE POTPORE**

Organizacijska potpora za korisnike usluga obuhvaća:

* Korištenje zajedničkih prostorija
* Prijem posjetitelja na recepciji
* Briga o sigurnosti prostora
* Čišćenje zajedničkih poslovnih prostora
* Distribucija pošte
* Uređaje za fotokopiranje
* Uređenje okoliša
* Briga o kvaliteti opreme i objekta te održavanje opreme

Svi poslovni partneri, gosti i ostale osobe koje dolaze u posjet korisnicima Inkubatora prijavljuju se putem portafon sustava nakon čega im zaposlenik Operatera Inkubatora u Krapini dolazi otvoriti vrata. Zaposlenik Operatera ima pravo utvrditi identitet osobe koja se nalazi u zajedničkim poslovnim prostorima Inkubatora uvidom u osobni dokument.

U inkubatoru u Zaboku poslovnim partnerima stanar omogućuje ulaz u objekt.

U okolišu Inkubatora postavljene su klupe za sjedenje sa stolovima i kante za otpatke sa pepeljarama.

Uz navedene pogodnosti koje su dostupne korisnicima Inkubatora kroz korištenje zajedničkih prostora, korisnici na raspolaganju imaju besplatan pristup Internetu te vlastiti poštanski sandučić u Krapini.

# **VIRTUALNI INKUBATOR**

Virtualni inkubator koristi se kao web aplikacija u sklopu web stranice Inkubatora. Usluge koje se nude putem virtualnog inkubatora su jednostavna i efikasna komunikacija s ostalim korisnicima virtualnog inkubatora, pristup relevantnim informacijama iz poslovnih i financijskih krugova, pristup radionicama kroz emitiranje uživo. Virtualni inkubator će omogućavati poduzetnicima umrežavanjem kroz web platformu gdje će moći jedni drugima nuditi usluge i proizvode po povoljnijim cijenama te širiti mrežu klijenata.

Usluge koje se nude u sklopu virtualnog inkubatora su: usluga poslovne registracije za korisnike, upravljačka ploča (web portal) za korisnike virtualnog inkubatora, pristup inkubacijskoj zajednici i povezivanje svih korisnika, mogućnost pronalaska poslovnih partnera, pristup on-line seminarima koji će se održavati u Inkubatoru te mogućnost pregleda i preuzimanja seminara na vlastito računalo, on-line komunikacija korisnika, i sl.).

Operater Inkubatora će administrirati virtualni inkubator, a registracija će biti moguća popunjavanjem registracijskog obrasca kojeg će potom Operater evaluirati i odlučivati o ulasku poduzetnika u virtualnu poduzetničku zajednicu.

Virtulani inkubator može imati neograničeni broj korisnika. Usluga je otvorena svim stanarima inkubatora i korisnicima co-working prostora te zainteresiranim vanjskim poduzetnicima. Usluga je bez naknade za korisnike, te one koji su završili inkubacijsku fazu ili pokreću vlastito poslovanje.

Ako korisnik virtualnog inkubatora uz pristup virtualnom inkubatoru koristi i uslugu poslovne registracije za korisnike na adresi Poslovno tehnološkog inkubatora, tada usluga obuhvaća i korištenje fizičkog poštanskog pretinca, te zaprimanje, pakiranje i preusmjeravanje pošte.

|  |
| --- |
| Virtual office uz registraciju poslovne adrese na adresi Inkubatora – 100,00 kn/mj + PDV |
|  |
|  |

# **POTPORE ZA SUBVENCIONIRANO KORIŠTENJE INKUBACIJSKIH PROSTORA**

Ovim Pravilnikom propisuju se uvjeti i postupci za dodjelu potpora male vrijednosti (de minimis) koji će se provoditi u sklopu javnog natječaja za davanje u zakup inkubacijskih prostora te edukacijsko-tehnoloških prostora.

## 5.1. Iznos potpore za korištenje prostora u Krapini

Davatelj potpore je Krapinsko-zagorska županija.

Potpora se obračunava na iznos zakupnine izražen bez PDV-a.

Najniži iznos potpore koji se može dodijeliti korisniku po osnovi korištenja inkubacijskog prostora u 1. godini je 787,46 kn/mj., u 2. godini 542,97 kn/mj. i u 3. godini 262,49 kn/mj.

Najviši iznos potpore koji se može dodijeliti korisniku po osnovi korištenja inkubacijskog prostora u 1. godini je 3.905,64 kn/mj., u 2. godini 2.603,76 kn/mj. i u 3. godini 1.301,88 kn/mj.

U slučaju da postoje raspoloživi inkubacijski prostori korisnik koji prema Pravilniku o korištenju usluga Poslovno tehnološkog inkubatora Krapinsko-zagorske županije koristi jedan inkubacijski prostor može podnijeti zahtjev za dodjeljivanjem dodatnog inkubacijskog prostora po tržišnoj cijeni.

Uvjeti za odobrenje zahtjeva:

* rast broja zaposlenih koji rade u jednom inkubacijskom prostoru i/ili
* povećanje prihoda i/ili dobiti u poslovnoj godini

Tabela subvencionirane cijene zakupa:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | Oznaka prostora | Površina [m2] | Puna cijena zakupa [kn/mjesec] | PRVA GODINA - 75 % subvencija | DRUGA GODINA - 50 % subvencija | TREĆA GODINA - 25 % subvencija | UKUPNA POTPORA U 3 GODINE |
| PROIZVODNI | 1. | INKUB. PROSTOR  | **P 1** | **171,30** | 5.207,52 | 3.905,64 | 2.603,76 | 1.301,88 | 93.735,36 |
| 2. | INKUB. PROSTOR  | **P 2** | **97,95** | 2.977,68 | 2.233,26 | 1.488,84 | 744,42 | 53.598,24 |
| 3. | INKUB. PROSTOR  | **P 3** | **52,08** | 1.583,23 | 1.187,42 | 791,62 | 395,81 | 28.498,20 |
| 4. | INKUB. PROSTOR  | **P 4** | **47,70** | 1.450,08 | 1.087,56 | 725,04 | 362,52 | 26.101,44 |
| 5.  | INKUB. PROSTOR  | **P 5** | **49,27** | 1.497,81 | 1.123,36 | 748,90 | 374,45 | 26.960,52 |
| USLUŽNI | 1. | INKUB. PROSTOR  | **U 1** | **27,63** | 1.049,94 | 787,46 | 524,97 | 262,49 | 18.899,04 |
| 2. | INKUB. PROSTOR  | **U 2** | **38,32** | 1.456,16 | 1.092,12 | 728,08 | 364,04 | 26.210,88 |
| 3. | INKUB. PROSTOR  | **U 3** | **42,78** | 1.625,64 | 1.219,23 | 812,82 | 406,41 | 29.261,52 |
| 4. | INKUB. PROSTOR  | **U 4** | **37,11** | 1.410,18 | 1.057,64 | 705,09 | 352,55 | 25.383,36 |
| 5. | INKUB. PROSTOR  | **U 5** | **36,76** | 1.396,88 | 1.047,66 | 698,44 | 349,22 | 25.143,84 |
| 6. | INKUB. PROSTOR  | **U 6** | **35,56** | 1.351,28 | 1.013,46 | 675,64 | 337,82 | 24.323,04 |
| 7. | INKUB. PROSTOR  | **U 7** | **35,52** | 1.349,76 | 1.012,32 | 674,88 | 337,44 | 24.295,68 |
| 8. | INKUB. PROSTOR  | **U 8** | **49,46** | 1.879,48 | 1.409,61 | 939,74 | 469,872 | 33.830,64 |
|  |  |  |  |  | **24.235,64** | **18.176,74** | **12.117,82** | **6.058,92** | **402.411,12** |

## 5.2. Iznos potpore za korištenje prostora u Zaboku

Davatelj potpore je Krapinsko-zagorska županija.

 Potpora se obračunava na iznos zakupnine izražen bez PDV-a. Najniži iznos potpore koji se može dodijeliti korisniku po osnovi korištenja inkubacijskog prostora u 1. godini je 356,25 kn/mj., u 2. godini 237,50 kn/mj. i u 3. godini 118,75 kn/mj.

Najviši iznos potpore koji se može dodijeliti korisniku po osnovi korištenja inkubacijskog prostora u 1. godini je 853,29 kn/mj., u 2. godini 568,86 kn/mj. i u 3. godini 284,43 kn/mj.

Tabela subvencionirane cijene zakupa:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   |   |   | **Oznaka prostora** | **Površina [m2]** | **Puna cijena zakupa [kn/mjesec]** | **PRVA GODINA - 75 % subvencija** | **DRUGA GODINA - 50 % subvencija** | **TREĆA GODINA - 25 % subvencija** | **UKUPNA POTPORA U 3 GODINE** |
| **USLUŽNI** | 1. | INKUB. PROSTOR  | **Z1** | **16,96** | 644,48 | 483,36 | 322,24 | 161,12 | 34.801,92 |
| 2. | INKUB. PROSTOR  | **Z2** | **17,18** | 652,84 | 489,63 | 326,42 | 163,21 | 35.253,36 |
| 3. | INKUB. PROSTOR  | **Z3** | **12,5** | 475,00 | 356,25 | 237,50 | 118,75 | 25.650,00 |
| 4. | INKUB. PROSTOR  | **Z4** | **24,06** | 914,28 | 685,71 | 457,14 | 228,57 | 49.371,12 |
| 5.  | INKUB. PROSTOR  | **Z5** | **29,94** | 1.137,72 | 853,29 | 568,86 | 284,43 | 61.436,88 |
|  |   |   |  |  | **3.824,32** | **2.868,24** | **1.912,16** | **956,08** | **206.513,28** |

## 5.3. Zbrajanje potpora

Potpore male vrijednosti koje se dodjeljuju u skladu s de minimis Uredbom mogu se kumulirati s potporama male vrijednosti, dodijeljenima u skladu s Uredbom Europske komisije (EU) br. 360/2012 o primjeni članaka 107. i 108. Ugovora o funkcioniranju Europske unije na potpore de minimis koje se dodjeljuju poduzetnicima koji pružaju usluge od općeg gospodarskog interesa (SL L 114, 26.4.2012. str. 8) u danjem tekstu Uredba 360/2012, do gornjih granica utvrđenih u uredbi 360/2012.

Potpore male vrijednosti koje se dodjeljuju u skladu s de minimis Uredbom mogu se kumulirati s potporama male vrijednosti dodijeljenim u skladu s drugim uredbama o potporama male vrijednosti do odgovarajuće gornje granice utvrđene člankom 3. stavkom 2. de minimis Uredbe.

Potpore male vrijednosti ne mogu se zbrajati s državnim potporama u vezi s istim prihvatljivim troškovima ili s državnim potporama za istu mjeru rizičnog financiranja ako bi takva kumulacija prelazila primjenjivi najviši intenzitet ili iznos potpore koji je u konkretnim okolnostima svakog pojedinog slučaja utvrđen Uredbom Europske komisije 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora odnosno odlukom Europske komisije. Potpore male vrijednosti koje nisu dodijeljene za određene opravdane troškove ili se njima ne mogu pripisati ili kumulirati s drugim državnim potporama dodijeljenim u skladu s Uredbom Europske Komisije 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora ili odlukom Europske komisije (članak 5. stavak 2. de minimis Uredbe).

## 5.4. Obveze Korisnika potpora

S ponuditeljima kojima se temeljem Odluke o odobrenju davanja u zakup inkubacijskih prostora odobri potpora potpisati će se ugovor o zakupu poslovnih prostora (dalje u tekstu: Ugovor) kojim će biti utvrđen iznos potpore koji se odobrava Korisniku te će se istim Ugovorom regulirati daljnja prava i obveze.

Korisnik potpore dužan je u roku od 30 dana od dana dostave Odluke o odobrenju davanja u zakup inkubacijskih prostora, davatelju potpore dostaviti potpisan Ugovor kao i zadužnicu koja glasi na prvi veći iznos od iznosa dodijeljene potpore.

Korisnik kojemu je dodijeljena potpora ne može u razdoblju od 3 fiskalne godine ostvariti veća sredstva koja su posebnim propisima koja uređuju potpore utvrđena kao potpore male vrijednosti.

Davatelj potpore ima pravo u svako doba putem ovlaštenih osoba pratiti i kontrolirati namjensko korištenje sredstava te izvršenje prava i obveza korisnika potpore temeljem sklopljenog Ugovora.

## 5.5. Obveze Krapinsko-zagorske županije

Županija je dužna:

* + - * Voditi evidenciju dodijeljenih potpora male vrijednosti;
			* Godišnje dostaviti Ministarstvu financija podatke o dodijeljenim potporama male vrijednosti;
			* Čuvati podatke o dodijeljenim potporama male vrijednosti deset fiskalnih godina od dana dodjele, sve sukladno posebnom propisu;
			* U svrhu provođenja kontrole namjenskog korištenja sredstava Krapinsko-zagorska županija ovlaštena je izvršiti provjeru korištenja odobrenih sredstava obilaskom korisnika te uvidom u dokumentaciju na temelju koje je ostvarena potpora. Korisnici kod kojih se prilikom kontrole utvrdi nenamjensko korištenje prostora, bit će dužni vratiti preračunati iznos potpore.

## 5.5. Dodjela potpore

De minimis potpora smatra se dodijeljenom u trenutku kada ponuditelj u skladu s odgovarajućim nacionalnim pravnim poretkom stekne zakonsko pravo na primanje potpore, neovisno o datumu isplate de minimis potpore poduzetniku (u trenutku sklapanja Ugovora).

Sklapanjem ugovora o zakupu poslovnog prostora smatra se da je zakupnik (primatelj potpore) obaviješten o predviđenom iznosu potpore male vrijednosti (de minimis).

Vrijednost potpore izražava se u kunama u obliku bruto novčane protuvrijednosti potpore preračunate u EUR prema srednjem tečaju Hrvatske narodne banke koji se primjenjuje na datum donošenja Odluke o financiranju, sukladno članku 6. stavak 1. de minimis Uredbe.

# **PRAVILA KORIŠTENJA INKUBACIJSKIH, EDUKACIJSKO-TEHNOLOŠKIH, ZAJEDNIČKIH I OSTALIH PROSTORA**

Svaki korisnik Inkubatora dužan je odnositi se prema sigurnosti poslovnih prostora s najvećim uvažavanjem. Zajedničkom suradnjom svih korisnika Inkubatora, osigurat će se funkcionalnost koncepta poslovanja Inkubatora. Sigurnost zgrade je zajednička odgovornost svih korisnika, te je njihova obveza da sudjeluju u ostvarivanju maksimalne sigurnosti poštujući pravila koja se odnose na sigurnost zgrade:

* Vrata uredskog prostora dodijeljenog korisniku moraju biti zaključana izvan radnog vremena korisnika prostora;
* Važno je da svaki korisnik provjeri sva vrata kako bi bio siguran da su zaključana, ukoliko napušta zgradu u vrijeme izvan normalnog radnog vremena i vikendom;
* Svim korisnicima Inkubatora dopušten je boravak u Inkubatoru 0-24, u svrhu obavljanja registrirane djelatnosti;
* Hladnjake, grijaća tijela svih vrsta: grijalice, mikrovalne pećnice, tosteri, kuhala strogo je zabranjeno držati u prostorijama iz sigurnosnih razloga, a i zbog toga što u objektu postoji sustav održavanja temperature. Hladnjaci i grijalice se mogu instalirati samo uz prethodni pisani pristanak Operatera Inkubatora;
* Unošenje vatrenog oružja i bilo kojeg drugog oružja ne dozvoljava se ni pod kojim uvjetima.

Korisnici Inkubatora ne mogu vršiti nikakva poboljšanja, prepravke ili izmjene prostora koji koriste za obavljanje poslovne djelatnosti bez prethodne suglasnosti Operatera. Navedeno se prvenstveno odnosi na sve zidove ili dijelove prostora: vodovodne instalacije, električne instalacije ili promjene ventilacije ili grijanja; prekrivanje poda ili zidova. Također, nije dopušteno instaliranje ili zamjena brave u zgradi bez izričitog dopuštenja Operatera Inkubatora.

Nepotrebno grijanje/hlađenje, rasvjeta i potrošnja vode trebaju se izbjeći. Kvarovi i neefikasno korištenje energije se trebaju prijaviti Operateru Inkubatora. Ekonomičnost u potrošnji režija je neophodna kako bi se smanjili troškovi svih korisnika Inkubatora.

Međusobna suradnja i uspostavljen odnos temeljen na načelima pouzdanosti i povjerenja između korisnika Inkubatora predstavlja temelj uspjeha rada Inkubatora.

Svi korisnici moraju aktivno sudjelovati i pridržavati se uvjeta rada i procedura Inkubatora kako bi se postigli uvjeti za stvaranje uspješnog poduzetničkog duha.

Prilikom primopredaje poslovnog prostora ugovorne strane sastavljaju zapisnik u koji se unose podaci o stanju poslovnog prostora. Ako zapisnikom nije utvrđeno stanje poslovnog prostora, smatra se da je korisnik primio poslovni prostor u sanju prikladnom za obavljanje djelatnosti utvrđene Ugovorom, osim ako se ne radi o skrivenim nedostacima.

# **PRIJAVA ZA KORIŠTENJE USLUGA POSLOVNO TEHNOLOŠKOG INKUBATORA**

Direktor Operatera raspisuje Javni natječaj za davanje u zakup poslovnih prostora Inkubatora.

Javni natječaj kao i sva dokumentacija potrebna za podnošenje ponuda za zakup poslovnih prostora objavljuje se na web stranici Operatera Inkubatora i Krapinsko- zagorske županije.

Prije raspisivanja Javnog natječaja Direktor Operatera odlukom osniva Povjerenstvo za provedbu javnog natječaja (dalje u tekstu: Povjerenstvo) koje priprema tekst Javnog natječaja, provodi javno otvaranje ponuda, administrativnu provjeru ponuda i dostavljene dokumentacije, provjeru prihvatljivosti ponuditelja te ocjenu ponuda.

Povjerenstvo se sastoji od 5 članova od kojih su 2 predstavnici Krapinsko-zagorske županije, 2 predstavnici Operatera te 1 predstavnik Zagorske razvojne agencije.

Prijedlog Odluke o odabiru najpovoljnije ponude Povjerenstvo podnosi Direktoru Operatera koji u roku od 30 dana od otvaranja ponuda donosi Odluku o odabiru najpovoljnije ponude odnosno odluku o davanju u zakup poslovnih prostora.

Operater priprema tripartitne ugovore o zakupu poslovnog prostora (inkubacijskih prostora), čiji će potpisnici biti Operater, Županija i Zakupnik, a kojim će se utvrditi međusobna prava i obveze koja proizlaze iz odnosa zakupa, te će istim biti izražen i iznos potpore koji se Županija obvezuje doznačiti Zakupniku sukladno uvjetima koje Zakupnik ostvaruje temeljem ovog Pravilnika.

Ugovor o zakupu edukacijsko- tehnoloških prostora je dvostrano obvezni akt koji sklapaju Operater i Zakupnik.

# **KRITERIJI PRIHVATLJIVOSTI PONUDITELJA**

Ponuditelji za korištenje infrastrukturne potpore prema ovom Pravilniku trebaju zadovoljiti sljedeće uvjete:

* Imati status poduzetnika početnika ili poduzetnika inovatora;
* Ponuditelj - pravna osoba ima sjedište ili podružnicu na području Krapinsko-zagorske županije;
* Ponuditelj - fizička osoba ima prebivalište na području Krapinsko-zagorske županije;
* Ponuditelj - fizička osoba nema prebivalište na području Krapinsko-zagorske županije, ali će poslovni subjekt koji će registrirati imati sjedište na području Krapinsko-zagorske županije;
* Biti registriran za obavljanje jedne ili više djelatnosti iz sljedećih područja:
* prerađivačke industrije;
* ICT-a;
* multimedija, digitalna grafika, arhitektura i građevinarstvo, elektrotehnika ili elektroničko poslovanje;
* savjetodavne usluge;
* ostale uslužne djelatnosti vezane uz proizvodnju;
* energetska učinkovitost i obnovljivi izvori energije (učinci klimatskih promjena i prijedlozi za prilagodbu, održiva urbana mobilnost, razvoj digitalnih komponenti, inovativni poslovni modeli)
* Imati podmirene obveze prema državi;
* Imati podmirene obveze prema zaposlenicima;
* Ispunjavati propise o potporama male vrijednosti.

**Poduzetnik početnik** je poduzetnik koji je u vrijeme podnošenja Zahtjeva upisan u odgovarajući registar (obrtni, sudski registar i dr.) najviše do 3 godine.

Poduzetnikom početnikom smatraju se i osobe koje nisu registrirale djelatnost, ali namjeravaju obaviti registraciju u roku od 1 mjesec od primitka Odluke o odobrenju davanja u zakup inkubacijskog prostora.

**Inovator** je pojedinac ili poslovni subjekt koji ima razvijen proizvod/uslugu/tehnologiju za koju je ishodio zaštitu industrijskog vlasništva (žig, patent, dizajn) u Republici Hrvatskoj i/ili inozemstvu ili nije ishodio zaštitu industrijskog vlasništva, ali je za inovativni proizvod/uslugu/tehnologiju nagrađen na izložbama i sajmovima inovacija.

Iznimno, poduzetnici koji žele u prostorima Inkubatora razvijati projekt iz područja ICT-a, multimedije, digitalne grafike, elektrotehnike, elektroničkog poslovanja, uključujući znanstvene institucije, studente i inovatore, a koji ne ispunjavaju uvjete iz ove točke, mogu se udružiti u **razvojni tim** te koristiti usluge infrastrukturne potpore.

Kako bi potencijalni korisnici mogli koristiti usluge infrastrukturne potpore, moraju zadovoljiti kriterije:

1. administrativne kriterije kojima se procjenjuje status ponuditelja;
2. kriterij kvalitete tima;
3. kriterij inovativnosti;
4. kriterij tržišnog potencijala.

## 8.1. Administrativni kriteriji

Administrativni kriteriji ovise o statusu ponuditelja.

Za predinkubaciju je prihvatljiva fizička osoba koja:

* Nema registriran poslovni subjekt;
* Nema vlasničke udjele u drugim poslovnim subjektima;
* Punoljetna, poslovno sposobna osoba.

Za inkubaciju ponuditelj treba biti poslovni subjekt koji:

* Ima registrirano sjedište poslovnog subjekta u Krapinsko-zagorskoj županiji ili ima registriranu podružnicu u Krapinsko-zagorskoj županiji;
* Je u većinskom (51% i više) vlasništvu fizičkih osoba s prebivalištem u RH odnosno EU ili javne ustanove;
* Ima najmanje jednog zaposlenika, pri čemu se u obzir ne uzimaju zaposlenici društva osnivača (ukoliko je jedan od osnivača pravna osoba), već se uvjet odnosi na zaposlenika novoosnovanog poslovnog subjekta sa sjedištem u Krapinsko-zagorskoj županiji.

Za postinkubaciju ponuditelj treba biti poslovni subjekt koji:

* Korisnik Inkubatora po završetku procesa inkubacije
* Ima registrirano sjedište poslovnog subjekta u Krapinsko-zagorskoj županiji ili ima registriranu podružnicu poslovnog subjekta u Krapinsko-zagorskoj županiji;
* Je u većinskom (51% i više) vlasništvu fizičkih osoba ili javne ustanove;
* Se proaktivno bavi inovativnim poduzetništvom te radi na poticanju i promociji istog;
* Ima najmanje četiri zaposlenika.

Postinkubaciju mogu koristiti i drugi poduzetnici koji nisu koristili program inkubacije, ali uz zadovoljenje uvjeta postavljenih Pravilnikom te dodatnih kriterija:

* Postoji slobodan prostor koji se može koristiti za postinkubaciju;
* Korisnik unatrag 3 godine bilježi pozitivne poslovne rezultate koji imaju pozitivan trend;
* Da je poslovanje korisnika kompatibilno s ostalim korisnicima u procesu inkubacije te da postoji mogućnost suradnje, umrežavanja i razmjene ideja;
* Da je korisnik voljan uključiti se u proces mentorstva.

Za pridruženog člana, ponuditelji mogu biti:

* Svi dionici poduzetničkog ekosustava (bez obzira na pravni oblik), a koji imaju registrirano prebivalište ili sjedište pravnog subjekta na području Krapinsko-zagorske županije, te aktivno rade na razvoju poslovnih ideja i pružanju potpore daljnjem razvoju poslovnog sektora Krapinsko-zagorske županije.

 Za vanjskog člana, ponuditelj može biti svaka fizička ili pravna osoba koja:

* Dokazano radi na poticanju i promociji inovativnog poduzetništva;
* Nema potrebu za korištenjem prostora za rad (infrastrukturnu potporu);
* Ima pravo sudjelovanja na edukacijama, organizacijsku i savjetodavnu podršku, pristup prostorijama za sastanke i inovativnoj infrastrukturi, a sve sukladno raspoloživosti i prethodnoj najavi i odobrenju od strane Inkubatora.

## 8.2. Kriterij kvalitete tima

Kriterij kvalitete tima zadovoljava ponuditelj koji ima kvalificirano osoblje na raspolaganju. Voditelj tima (za ponuditelje predinkubacije) odnosno direktor društva (za ponuditelje inkubacije) posjeduje adekvatne koordinacijske vještine s naglašenim entuzijazmom za poduzetništvo, a dosadašnjim iskustvom dokazuje sposobnost za vođenjem i upravljanjem projektima.

Kriteriji se boduju na sljedeći način, dok je 6 bodova minimalni eliminacijski prag koji potencijalni ponuditelj mora zadovoljiti za daljnju evaluaciju:

|  |  |
| --- | --- |
| Struktura i kompetencije svih članova projektnog tima potrebnih za provedbu projekta su adekvatni za potrebe realizacije poslovne ideje te su njihove odgovornosti za provedbu projekta realno opisane | u potpunosti – 5 bodova |
| djelomično – 3 boda |
| nisu realno raspoređeni – 0 bodova |
| Iskustvo voditelja tima | dokazano iskustvo za vođenje iupravljanje projektima – 5 bodova |
| dokazano iskustvo za sudjelovanje u provedbi projekata – 3 boda |
| voditelj nema iskustva – 0 bodova |

## 8.3. Kriterij inovativnosti

Ponuditelj treba djelovati na području visoke tehnologije, elektronike, informacijskih i komunikacijskih tehnologija (ICT), energetike, zelenih tehnologija i održivog razvoja, ostalih uslužnih djelatnosti vezanih uz proizvodnju.

Kriteriji se boduju na sljedeći način, dok je 9 bodova minimalni eliminacijski prag koji potencijalni ponuditelj mora zadovoljiti za daljnju evaluaciju:

|  |  |
| --- | --- |
| Projekt/rješenje/proizvod koje ponuditelj razvija omogućava | uvođenje više novih inovativnih proizvoda ili usluga na tržište – 5 bodova |
| uvođenje novog inovativnog proizvoda ili usluge na tržište – 3 bodova |
| tehnološko poboljšanje i napredak u odnosu na druga poznata rješenja – 1 bod |
| Projekt predstavlja | radikalnu inovaciju – 10 bodova |
| znatno poboljšanje u odnosu na postojeća rješenja na tržištu – 5 boda |
| predstavlja inkrementalnu inovaciju – 3 boda |
| Projekt uključuje | prijavljeno ili registrirano intelektualnovlasništvo u vidu patenta - 10 bodova |
| prijavljeno ili registrirano intelektualnovlasništvo u vidu dizajna ili žiga – 7 bodova |
| raspisan provediv plan zaštite intelektualnog vlasništva (patent, žig ili dizajn) ili autorsko djelo koji namjerava početi provoditi u periodu od naredna 3 mjeseca – 3 boda |
| za inovativni proizvod/uslugu/tehnologiju inovator je nagrađen na izložbama i sajmovima inovacija – 2 boda |
| nema zaštićeno intelektualno vlasništvo niti objašnjen status ili plan zaštite – 0 bodova |

## 8.4. Kriterij tržišnog potencijala

Kriterij tržišnog potencijala definira se kroz sljedeće potencijale:

* Potencijal rasta i razvoja;
* Izvozni potencijal;
* Potencijal za nova zapošljavanja.

Kriteriji se boduju na sljedeći način, pri čemu je 9 bodova minimalni eliminacijski prag potreban za daljnju evaluaciju:

|  |  |
| --- | --- |
| Projekt ima raspisan i obrazložen plan potencijalnog rasta i razvoja te marketinški potencijal za period od dvije godine uključujući financijske aspekte poslovanja sa projekcijom prihoda i rashoda | detaljno raspisan i obrazložen plan – 5 bodova |
| djelomično razrađen i obrazložen plan – 3 boda |
| nema razrađen i obrazložen plan – 0 bodova |
| Izvozni potencijal | dokazive i ugovorene suradnje koje se zasnivaju na izvozu više 20% ukupnih prihoda – 7 bodova |
| detaljno raspisan i obrazložen plan potencijalnog izvoza za godinu dana – 5 bodova |
| djelomično razrađen i obrazložen plan potencijalnog izvoza za godinu dana – 3 boda |
| nema razrađen i obrazložen plan potencijalnog izvoza – 0 bodova |
| Potencijal za ulaganje i buduće investicije | dokazive i ugovorene buduće investicije u visini od minimalno 100.000,00 kn, a ostvarive unutar perioda od dvije godine – 10 bodova |
| dokazive i ugovorene buduće investicije u visini od minimalno 50.000,00 kn, a manje od 99.999,99 kn – 7 bodova |
| detaljno razrađen i provediv plan privlačenja budućih investicija - 5 bodova |
| nema razrađen plan privlačenja budućih investicija – 0 bodova |
| Potencijal zapošljavanja | projekt zapošljava više od 4 djelatnika – 5 bodova |
| projekt zapošljava više od 1, a manje od 4 djelatnika – 3 boda |
| projekt zapošljava 1 djelatnika – 1 bod |

# **KORISNICI USLUGA**

Korisnici usluga koji će moći koristiti usluge Inkubatora:

* **svi poslovni subjekti -** mikro, mali i srednji subjekti malog gospodarstva sukladno Zakonu o poticanju razvoja malog gospodarstva, NN [29/02](http://www.zakon.hr/cms.htm?id=382), [63/07](http://www.zakon.hr/cms.htm?id=383), [53/12](http://www.zakon.hr/cms.htm?id=384), [56/13](http://www.zakon.hr/cms.htm?id=385), [121/16](http://www.zakon.hr/cms.htm?id=17725), na snazi od 31.12.2016. godine;
* **sve fizičke ili pravne osobe** koje udovoljavaju postavljenim kriterijima za korištenje usluga ili infrastrukturne potpore Krapinsko-zagorske županije koji su regulirani posebnim pravilnicima i za pružanje savjetodavne podrške ili infrastrukturne potpore (Pravilnik o mentorstvu, Pravilnik o korištenju usluga Poslovno tehnološkog inkubatora Krapinsko-zagorske županije , Pravilnik o korištenju usluga Poduzetničkog centra Krapinsko-zagorske županije d.o.o.);
* usluge poslovne podrške mogu koristiti i **razvojni timovi** koji se bave intenzivnim razvojem novog proizvoda i povezanih usluga, a nalaze se u fazi predinkubacije;
* **pridruženi članovi** - svi dionici poduzetničkog ekosustava (bez obzira na pravni oblik – udruga, zadruga, zaklada, obrt, d.o.o., j.d.o.o., d.d., komora, ustanova, JLPRS, registrirani na području Krapinsko-zagorske županije) koji aktivno rade na razvoju poslovnih ideja i pružanju potpore daljnjem razvoju poslovnog sektora Krapinsko-zagorske županije. Pridruženi članovi mogu koristiti usluge infrastrukturne potpore po komercijalnim uvjetima te usluge mentorstva i savjetovanja sukladno uvjetima u pravilnicima koji reguliraju korištenje usluga;
* **vanjski članovi** - fizičke ili pravne osobe koje nemaju potrebu za korištenjem prostora za rad (infrastrukturne potpore), ali imaju pravo sudjelovanja na edukacijama, organizacijsku i savjetodavnu podršku te pristup prostorijama za sastanke i inovativnoj infrastrukturi, a sve sukladno raspoloživosti i prethodnoj najavi i odobrenju od strane Operatera Inkubatora;
* **zajednica stanara (Alumni)** predstavlja bivše korisnike Inkubatora i korisnike poslovnih usluga Krapinsko-zagorske županije. Mogu koristiti usluge poslovne podrške, ali po komercijalnim uvjetima.

Ovisno o tome da li korisnik obavlja poslovanje u proizvodnom ili uslužnom sektoru, proces inkubacije može trajati 3 - 5 godina uz definirane infrastrukturne i organizacijske potpore.

## 19.1. Obveze korisnika usluga

Korisnici Inkubatora ulaskom u prostorije Inkubatora ugovorno su obvezni:

* Sudjelovati u medijskom praćenju aktivnosti Inkubatora (pristup poslovnim objektima, intervju, snimanje);
* U svakoj medijskoj prigodi ili javnom nastupu, bez iznimke, naglasiti da je korisnik Inkubatora;
* Na svojoj web stranici i drugim promotivnim materijalima na vidljivom mjestu istaknuti da je korisnik Inkubatora
* Imenovati osobu od strane poduzetnika za redoviti kontakt sa voditeljem Inkubatora koja je svakodobno dostupna, odnosno bez odlaganja obavijestiti voditelja Inkubatora o promjeni imenovane osobe, ukoliko takva promjena nastupi;
* Poštovati pravila kućnog reda.

Korisnik je dužan aktivno koristiti prostor koji mu je dodijeljen temeljem ugovornog odnosa i za koji koristi subvenciju. Ukoliko korisnik, bez opravdanog razloga (a o kojem razlogu mora, bez odlaganja, obavijestiti Operatera Inkubatora pisanim putem preporučenom poštom te ishoditi odobrenje za privremeno nekorištenje prostora, koje Inkubator izdaje u roku od 8 dana od dana zaprimanja takvog zahtjeva, a za koje vrijeme prije donošenja odluke ne teče rok koji se smatra nekorištenjem), prestane koristiti/ne koristi dodijeljeni prostor **duže od 30 dana** temeljem kojeg je ostvario pravo na subvenciju, Operater Inkubatora ima pravo jednostrano raskinuti ugovorni odnos s otkaznim rokom od mjesec dana od dana saznanja za takvo neodobreno nekorištenje te je korisnik dužan bez odlaganja, osloboditi prostor od stvari i osoba.

Ukoliko korisnik ne ostavi prostor slobodnim od stvari i osoba, Operater Inkubatora ima daljnje pravo popisivanja i deložacije pokretnina takvog korisnika koje će skladištiti tri mjeseca od dana isteka otkaznog roka, a koje skladištenje Inkubator može naplatiti po cijeni od 500,00 kn mjesečno. Inkubator ne odgovara za svakovrsnu štetu na takvim pokretninama.

Korisnik ne smije, bez izričite pisane dozvole Operatera Inkubatora, davati prostore u daljnji podzakup niti omogućavati, povremeno ili trajno, korištenje navedenog prostora drugim osobama koje nisu njihovi zaposlenici.

Korisnik je dužan, bez odlaganja, obavijestiti pisanim putem, o popisu takvih drugih osoba ili poslovnih suradnika (bilo temeljem ugovora o poslovnoj suradnji, djelu, autorskom djelu ili slično). Sve takve osobe moraju biti angažirane isključivo i jedino na projektu temeljem kojeg je korisniku odobreno korištenje prostora i subvencije.

Ukoliko Operater inkubatora dođe do saznanja o kršenju navedene odredbe, upozorit će korisnika i naložiti trenutačni prestanak takvog postupanja. U slučaju saznanja o daljnjem kršenju, Operater Inkubatora ima pravo jednostranog raskida ugovornog odnosa bez otkaznog roka, koji stupa na snagu u trenutku primitka odluke o jednostranom raskidu od strane korisnika, a u slučaju prve pokušane, a neuspjele dostave, raskid teče od dana ponovne predaje takvog pismena pošti.

## 19.2. Unapređenje i razvoj poslovanja korisnika usluga

Jedna od usluga Inkubatora biti će i pružanje podrške u unaprjeđenju i razvoju poslovanja inkubiranih. Zaposlenici Operatera Inkubatora biti će u svakom trenutku dostupni korisnicima usluga za odgovaranje na pitanja u vezi poslovanja, a u svrhu praćenja razvoja poslovanja organizirati će se i dodatni sastanci.

U svrhu unapređenja poslovanja korisnicima usluga Inkubator će provoditi sljedeće aktivnosti:

* umrežavanje s poduzećima, razvojnim i obrazovnim institucijama te internacionalizacija poslovanja;
* izrada početnog poslovnog plana za poduzetnike početnike;
* organiziranje edukacija, radionica, seminara i konferencija;
* individualne konzultacije;
* pomoć pri prijavi projekata na natječaje i javne pozive za dodjelu bespovratnih sredstava
* podrška u pronalaženju dodatnih izvora financiranja i potrebnih ljudskih potencijala za projekte korisnika usluga;
* marketing za korisnike usluga (sudjelovanje u zajedničkoj brošuri, letcima i drugo).

## 19.3. Izlazak korisnika usluga iz Inkubatora

Korisnici usluga Inkubatora koji su završili proces inkubacije mogu koristiti usluge infrastrukturne i organizacijske podrške te savjetovanja, mentoriranja i edukacije u prostorima Inkubatora, ali uz sklapanje novog Ugovora s Operaterom Inkubatora po komercijalnim uvjetima. Postinkubaciju mogu koristiti i drugi poduzetnici koji nisu koristili program inkubacije, ali uz zadovoljavanje uvjeta postavljenih ovim Pravilnikom uz zadovoljavanje dodatnih kriterija.

Nakon razdoblja inkubacije poduzetnicima će se, u okviru mogućnosti Inkubatora, pružati postinkubacijska podrška u poslovanju te pronalaženju odgovarajućih prostora za nastavak djelovanja. Postinkubacijski proces podrazumijeva period suradnje između Inkubatora i korisnika koji je završilo proces inkubacije. Proces inkubacije može završiti prije predviđenog roka na zahtjev korisnika ili ako Operater Inkubatora procijeni da je potrebno prekinuti proces inkubacije, u skladu s odredbama Ugovora.

Vraćanje poslovnog prostora vrši se potpisivanjem primopredajnog zapisnika, uz prisutnost predstavnika Operatera i korisnika. Ugovorne strane dužne su utvrditi postoje li oštećenja koja nadilaze redovito korištenje poslovnog prostora, što služi kao osnova za eventualnu naknadu štete.

## 9.4. Raskid ugovora

Obje ugovorne strane mogu sporazumno raskinuti Ugovor u bilo kojem trenutku, na način definiran u Ugovoru. Ugovor s korisnicima raskinuti će se u sljedećim slučajevima:

* Na vlastiti pismeni zahtjev za raskidom upućen Operateru do 15. u tekućem mjesecu ili do 1. u narednom mjesecu
* Kada korisnici ne izvršavaju svoje financijske obveze prema Operateru Inkubatora;
* Kada se korisnici ne pridržavaju važećeg kućnog reda u Inkubatoru te svojim ponašanjem remete radnu atmosferu drugima;
* Kada korisnici promijene svoju djelatnost na način da ne odgovara djelatnostima propisanim ovim Pravilnikom ili na drugi način prestanu zadovoljavati kriterije propisane ovim Pravilnikom;
* U svim drugim slučajevima navedenim ovim Pravilnikom ili Ugovorom.

# **ZAVRŠNE ODREDBE**

Svi korisnici poslovnih prostora Inkubatora dužni su poslovne prostorije koristiti na način i za namjenu utvrđenu Ugovorom pažnjom dobrog gospodara.

Radove na adaptaciji i preinakama u poslovnim prostorima korisnici mogu obavljati samo uz prethodnu pisanu suglasnost Operatera Inkubatora.

Za uložena sredstva u adaptaciju i preinake korištenih poslovnih prostora korisnici nemaju pravo za naknadu istih od strane Operatera Inkubatora.

U slučaju da je korisnik dodatno opremao prostor i/ili obavljao adaptaciju i preinake, po prestanku ugovornog odnosa (bilo prijevremenog ili redovnog) obvezan je ukloniti ugrađenu opremu, te prostor dovesti u prvobitno stanje o svom trošku.

Danom stupanja na snagu ovoga Pravilnika prestaje važiti Pravilnik o korištenju usluga Poslovno-tehnološkog inkubatora Krapinsko- zagorske županije („Službeni glasnik Krapinsko- zagorske županije, broj 13/20., 30/20. i 12/21).

Ovaj Pravilnik stupa na snagu danom donošenja, a objaviti će se u „Službenom glasniku Krapinsko-zagorske županije“

 **ŽUPAN**

 **Željko Kolar**

DOSTAVITI:
1. Upravni odjel za gospodarstvo, poljoprivredu,
 turizam, promet i komunalnu infrastrukturu,
2. Poduzetnički centar KZŽ, Bobovje 52G, Krapina,
3. Službeni glasnik Krapinsko- zagorske županije,
4. Pismohrana.